Сходно одредбама члана 63. Закона о јавним набавкама („Службени гласник РС“ бр. 124/12, 14/15 и 68/15), Комисија Наручиоца – Регулаторне агенције за електронске комуникације и поштанске услуге, доноси

**О Д Л У К У**

**о измени конкурсне документације**

Мења се конкурсна документација за јавну набавку услуга – каско осигурања моторног возила, редни број 1-02-4042-38/20, на следећи начин:

1. У Одељку IX конкурсне документације – Модел уговора, на страни 16, мења се члан 5, тако што се брише став 3, тако да сада гласи:

***Плаћање премије***

**Члан 5.**

Плаћање премије каско осигурања извршиће се унапред за период од 12 (дванаест) месеци, сагласно Спецификацији и Понуди, у року од **\_\_\_\_\_** дана од дана службеног пријема уредне фактуре за плаћање (напомена: понуђач уписује предложени рок који не може бити мањи од 15 дана нити дужи од 45 дана).

Рок за плаћање се рачуна од дана службеног пријема уредне фактуре за плаћање, преко писарнице Наручиоца, у складу са Законом о роковима измирења новчаних обавеза у комерцијалним трансакцијама („Службени гласник РС“ бр. 119/21, 68/15, 113/17 и 91/19).

Плаћање се врши уплатом на рачун понуђача \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_\_\_\_ (напомена; уписти назив банке).

Ако Осигураник не изврши плаћање у року одређеном у фактури, дужан је да плати Осигуравачу затезну камату од дана падања у доцњу до дана плаћања, по стопи утврђеној Законом о висини стопе затезне камате.

1. У Одељку X конкурсне документације – Упутство понуђачима како да сачине понуду, на стр. 20-21, мења се тачка 8 – НАЧИН ПЛАЋАЊА, тако што се брише пасус 3, тако да сада гласи:
2. НАЧИН ПЛАЋАЊА

Услови плаћања за понуђене услуге морају да буду једнаки или бољи од услова наведених у овој тачки (нпр: у смислу рока плаћања):

Плаћање премије осигурања извршиће се унапред за период од 12 месеци, у року од најмање 15 дана од дана службеног пријема уредне фактуре за плаћање, преко писарнице Наручиоца.

Рок за плаћање се рачуна од дана службеног пријема уредне фактуре за плаћање, преко писарнице Наручиоца, у складу са Законом о роковима измирења новчаних обавеза у комерцијалним трансакцијама („Службени гласник РС“ бр. 119/21, 68/15, 113/17 и 91/19).

Плаћање се врши уплатом на рачун понуђача.

Уколико се понуде услови лошији од наведених, понуда ће бити одбијена.

Понуђач може предложити и други рок плаћања у Обрасцу понуде - Одељак V или се сложити са предложеним, тако што ће уписати предложени рок и начин плаћања.

У осталом делу конкурсна документација остаје неизмењена.

Рок за подношење понуда остаје неизмењен, тј. 21.12.2020. године у 10.00 часова по локалном времену.

Јавно отварање благовремено достављених понуда обавиће се на адреси: Регулаторна агенција за електронске комуникације и поштанске услуге, Београд, улица Палмотићева број 2, последњег дана рока за подношење понуда, односно 21.12.2020. године у 10.30 часова.

|  |  |
| --- | --- |
|  |  |
|  | **СЛУЖБЕНИК ЗА ЈАВНЕ НАБАВКЕ**    **Слободан Матовић** |